b"\n_START_ARTICLE_\nKiska\n_START_SECTION_\nHist\xc3\xb2ria\n_START_PARAGRAPH_\nVitus Bering la descobr\xc3\xad l'any 1741 junt amb altres illes de les Aleutianes. No va atraure gaire l'inter\xc3\xa8s dels comerciants russos un cop acabada l'explotaci\xc3\xb3 dels seus pinn\xc3\xadpedes. Des de 1775, Kiska i altres llocs de les Aleutianes van ser un centre del comer\xc3\xa7 de pells de la Companyia Russo-Americana dirigida per Grigori X\xc3\xa9likhov._NEWLINE_Els japonesos desembarcaren a Kiska el 6 de juny de 1942 i van capturar les \xc3\xbanics habitants de l'illa: un destacament de l'estaci\xc3\xb3 meteorol\xc3\xb2gica de la U.S. Navy compost per 10 homes, incloent un tinent i el seu gos. L'endem\xc3\xa0 els japonesos capturaren l'Illa Attu._NEWLINE_La import\xc3\xa0ncia militar d'aquesta illa, remota i dif\xc3\xadcil d'abastir, era q\xc3\xbcestionable, per\xc3\xb2 els japonesos en valoraren l'impacte psicol\xc3\xb2gic sobre els Estats Units de la p\xc3\xa8rdua d'una part del territori nord-americ\xc3\xa0. Durant l'hivern de 1942\xe2\x80\x9343, els japonesos refor\xc3\xa7aren i fortificaren Kiska, amb vistes a evitar una operaci\xc3\xb3 armada contra les japoneses illes Kurils._NEWLINE_El 15 d'agost de 1943, un ex\xc3\xa8rcit d'invasi\xc3\xb3 aliat de 34.426 homes va trobar l'illa completament abandonada pels japonesos. Tanmateix els aliats tingueren unes 200 baixes, sia pel foc amic, trampes posades pels japonesos o malalties relacionades amb la meteorologia. Tamb\xc3\xa9 els vaixells de guerra japonesos intentaren torpedinar l'illa de Little Kiska._NEWLINE_El lloc d'ocupaci\xc3\xb3 japonesa a Kiska es considera un National Historic Landmark. Tamb\xc3\xa9 l'illa forma part de l'Alaska Maritime National Wildlife Refuge (AMNWR)."